IERS

Khidmat Putaran Bumi dan Sistem Rujukan Antarabangsa (, IERS), merupakan lembaga yang berperanan memelihara piawaian waktu dan rangka rujukan sedunia, terutama sekali menerusi kumpulan Parameter Orientasi Bumi (Earth Orientation Parameter, EOP) dan Sistem Rujukan Cakerawala Antarabangsa (International Celestial Reference System, ICRS).

Sejarah
IERS ditubuhkan pada tahun 1987 oleh Kesatuan Astronomi Antarabangsa dan Kesatuan Geodesi dan Geofizik Antarabangsa sebagai pengganti Perkhidmatan Pergerakan Kutub Antarabangsa (International Polar Motion Service, IPMS) dan juga bahagian putaran bumi Biro Waktu Antarabangsa (Bureau International de l'Heure, BIH). Lembaga ini mula beroperasi pada 1 Januari 1988. Semenjak diperkenalkan, IERS telah menubuhkan biro-biro baru termasuk pusat penyelarasan GPS pada tahun 1990, pusat penyelerasan DORIS pada tahun 1994 dan pusat penyelarasan GGF pada tahun 1998.

Fungsi
IERS terdiri daripada pelbagai komponen yang didirikan di Amerika Syarikat, Eropah dan Australia. Antara lain-lain fungsinya, IERS bertanggungjawab mengumumkan saat lompat.

Biro Kecil Perkhidmatan Pantas dan Ramalan Parameter Orientasi Bumi IERS yang terletak di Balai Cerap Tentera Laut Amerika Syarikat mengawasi putaran Bumi. Antara misinya adalah menentukan skala waktu berasaskan kadar semasa putaran Bumi. Lain-lain perkhidmatan IERS dijalankan di Balai Cerap Paris.

UT1 merupakan waktu tak seragam yang ditentukan berasaskan putaran Bumi.

Lihat juga
 Waktu Atom Antarabangsa
 Waktu Semesta Berkoordinat
 Putaran bumi, ΔT

Pautan luar

    Earth Orientation Center of the IERS : data and interactive analysis (Paris Observatory)
   International Celestial Reference Frame of the IERS

Category:Geodesi
Category:Pertubuhan astronomi
Category:Pertubuhan piawaian